Strandvejen 22, 8300 Odder | Ejendomme | 15690 | Nybolig Ejendomsmægler
Strandvejen 22 , Saksild 8300 Odder
Kontantpris 1.499.000 Ejerudgift pr. md.3.046
Bygget/Ombygget 1953/76
Villa med kort afstand til vandet...
Vil I gerne bo i en klassisk rødstensvilla tæt ved vandet og med mange muligheder og god plads til hele familien? Så læs med her. Boligen er i 3 plan med en anvendelig kælder med gildesalg og byder på fire værelser og en skøn have. Med adresse på Strandvejen i Saksild får I en af Østjyllands bedste badestrande og Odders byliv i cykelafstand, mens I når Aarhus på 30 minutter i bil.
Facaden prydes af røde mursten og tegltaget er belagt med solceller. Villaen blev hulmursisoleret i 2012, og døre og vinduer er fra 2015, hvor der også blev lagt nyt gulv i stue, køkken og soveværelse.
I træder ind i en entré, hvor en trappe fører op til første sal. Heroppe åbner en fordelingsgang op til to værelser, hvoraf det ene fører videre til et tredje værelse. Fra entréen i stueplan er der indgang til et badeværelse, endnu et værelse samt en rummelig stue med store vinduespartier, der giver et dejligt lysindfald. Fra stuen går I ind i et vinkelkøkken, hvor der yderligere er adgang til et værksted samt kældertrappen. Hernede finder I endnu et badeværelse og fire disponible rum, hvor der i det største er fine, blotlagte loftsbjælker.
Udenforåbner der sig en dejlig, velholdt have, der både byder på hyggelige kroge, legehus og et drivhus, hvor der vokser vindruer. Fra terrassen er der udsyn over haven, mens flotte, grønne planter smyger sig over husmuren. Den omkringliggende natur er også tæt på, og både stoppested, skole og daginstitution er indenfor to kilometer.
Alt i alt får I her en bolig med mange muligheder, som ligger tæt på både by og naturrige områder. Ring for en fremvisning.
Ejerudgift pr. md. 3.046
Brutto ekskl. ejerudgift 5.959
Netto ekskl. ejerudgift 5.312